text: Tyv taget på fersk gerning
  29 januar 2015 kl. 09.37
  En tyv var onsdag aften på vej til at bryde ind i Føtex i Haderslev. Men politiet blev alarmeret, og tyven blev taget midt i indbrudsforsøget.
  En tyv forsøgte tidligt torsdag morgen at bryde ind i Føtex i Haderslev. Han knuste en rude på bagsiden af bygningen for at komme ind, men lyden fra ruden virkede som tyverialarm, og vidner kontaktede politiet.
  - Da vi kom frem til stedet kunne vi anholde manden foran Føtex. Han havde ikke nogen tyvekoster med sig, men man må sige, at vi har taget ham på så fersk gerning som man kan, siger Søren Strægaard, vagtchef ved Syd- og Sønderjyllands Politi, til TV SYD.
  manden blev anholdt og taget med på stationen. Vagtchefen oplyser, at der er tale om en mand fra Litauen.
  